ส่องตลาด…ภาคบ่าย – บล.ฟิลลิป
ส่องตลาด…ภาคบ่าย ตลาดหุ้น แนวโน้มภาคบ่าย: ลดช่วงบ …
23 ม.ค. 2561

ส่องตลาด…ภาคบ่าย
ตลาดหุ้น
แนวโน้มภาคบ่าย: ลดช่วงบวกลง
ลดช่วงบวกลง: มองตลาดหุ้นบ่ายนี้เคลื่อนไหวอิงทางบวกตาม Sentiment ตลาดหุ้นภูมิภาค หลังจบปัญหางบประมาณรัฐบาลสหรัฐ อย่างไรก็ดียังไม่พบปัจจัยทางบวกภายในที่เด่นชัดในการผลักดันการฟื้นตัวอย่างแข็งแกร่ง โดยเฉพาะเมื่อมีประเด็นการเลื่อนเลือกตั้งของไทย กอปรกับ SET ที่ซื้อขายระหว่าง Fwd P/E 16-16.5 เท่า ไม่ถือว่าถูกนัก น่าจะเป็นแรงกดดันต่อความน่าสนใจเข้าลงทุนของนักลงทุนต่างชาติ
รวมถึงความเชื่อมั่นต่อการลงทุนในประเทศ ทำให้ภาพการปรับตัวขึ้นในบ่ายนี้จำกัด และมีโอกาสลดช่วงบวกลง มองกรอบการเคลื่อนไหวบ่ายนี้ 1825-1835 จุด
จับตาผลประกอบการไตรมาส4: คาดพรุ่งนี้หุ้น SCC จะประกาศงบผลประกอบการไตรมาส 4 โดยทางฝ่ายคาดกำไรลดลง 13%y-y (ติดตามได้ในบทวิเคราะห์รายตัว)
พอร์ตระยะสั้น: คงสถานะ MAJOR, ECL, KKP, JWD, SC และ short KTC ส่วนบ่ายนี้ตั้งซื้อ BGRIM ต่อ
แนวโน้มตลาดหุ้นไทยภาคบ่ายในเชิงเทคนิค
ดัชนี 1,832.76 เปลี่ยนแปลง +8.7 จุด มูลค่าการซื้อขาย 34,369 ลบ.
ดัชนีเปิดกระโดด ขณะที่ MACD ให้ภาพเป็นบวกที่ชัดเจนขึ้น ดังนั้นแม้มีภาวะ Overbought บ้างก็ไม่น่าจะทำให้ปรับตัวลงลึกหรือรุนแรงแต่อย่างใด การย่อตัวระหว่างวันถือเป็นโอกาสรับได้ ยกแนวรับเป็น 1825-1820 จุด แนวต้าน 1835-1840 จุด
หุ้น/ราคา – ความเห็น
IRPC/7.45
ได้เวลาเดินหน้าทดสอบ High เดิม หลังปรับฐานลง EMA-25 และได้แรงซื้อกลับเข้ามาอย่างหนาแน่น “เก็งกำไร” แนวรับ 7.30 แนวต้าน 7.60-7.70 Cut loss 7.20บ.
PCSGH/8.40
แท่งเทียนยกตัวกลับขึ้นมายืนบน EMA-25 พร้อมสัญญาณซื้อจากเครื่องมือทั้งระยะสั้นและกลาง แนวโน้มดี “เก็งกำไร” แนวรับ 8.30 แนวต้าน 8.60, 8.80 Cut loss 8.15บ.
ROJNA/7.35
ราคาเดินหน้าพร้อม Volume ที่เพิ่มเข้ามาอย่างมีนัยสำคัญ ขณะที่เครื่องมือทยอยกันฟื้นตัว “เก็งกำไร” แนวรับ 7.20 แนวต้าน 7.60 Cut loss 7.10 บ.
ตลาดอนุพันธ์
กลยุทธ์
Series/ราคา – ความเห็น
S50H18/1,188.60
รอเปิด Long ที่ 1,180 จุด เพื่อเป้าหมายทำกำไร 1,195 จุด และตัดขาดทุนหากต่ำกว่า1,173 จุด
GF10G18/20,220
รอเปิด Long ใหม่ที่ 20,120 บาท เพื่อเป้าหมายทำกำไร 20,300 บาท และตัดขาดทุนหากต่ำกว่า 20,050 บาท
BLOCK TRADE CORNER : Long ADVANC
แนวรับ : 194.00 /193.00 บาท แนวต้าน : 198.00 /199.50 บาท
ราคาเดินหน้าขึ้นมาต่อเนื่อง โดยขึ้นมาทดสอบแนวต้านบริเวณ 196.50 พร้อมมีภาวะ Overbought จากเครื่องมือ มีโอกาสพักตัวระยะสั้นได้ สามารถซื้อเพิ่มได้หากราคาอ่อนตัวลงมา
อนุพันธ์เด่นเชิงเทคนิค
S50H18 / ราคาปิด 1,188.60 จุด เปลี่ยนแปลง +4.50 จุด
ดัชนีเปิด Gap ขึ้นมาพร้อมทรงตัวไว้ได้ตลอดครึ่งเช้าที่ผ่านมา ในขณะที่เครื่องมือยังคงมีสัญญาณขายอยู่ คาดว่าในช่วงบ่ายดัชนีมีโอกาสที่จะอ่อนตัวลงมาบริเวณแนวรับได้ แนวรับ 1183.70, 1176.60 จุด แนวต้าน 1190.70, 1193.90 จุด